open-index/open-wikipedia-markdown huggingface dataset:
Bromibentseeni

**Bromibentseeni** eli **fenyylibromidi** (C6H5Br) on bentseenin bromattu johdannainen. Yhdistettä käytetään orgaanisessa synteesissä ja liuottimena.

## Valmistus ja käyttö
Bromibentseeniä valmistetaan bromaamalla bentseeniä ja reaktio on tyypiltään elektrofiilinen aromaattinen substituutio. Reaktion katalyytteinä käytetään tyypillisesti raudan tai alumiinin halideja tässä tapauksessa rauta(III)bromidia tai alumiinibromidia.
:C6H6 + Br2 → C6H5Br + HBr

Bromibentseeniä käytetään orgaaniseen synteesiin, erityisesti fenyylimagnesiumbromidin valmistamiseen. Sitä voidaan käyttää myös liuottimena ja moottoriöljyjen lisäaineena.

## Myrkyllisyys
Bromibentseeni on ihoa ärsyttävä yhdiste.. Se on myös maksalle myrkyllinen aine. Ihmisen elimistössä se metaboloituu sytokromi P450&nbsp;-ryhmään kuuluvien entsyymien vaikutuksesta epoksideiksi bromibentseeni-1,2-epoksidiksi ja bromibentseeni-3,4-epoksidiksi. Nämä ovat voimakkaasti alkyloivia yhdisteitä. Bromibentseeni voi metaboloitua myös myrkyllisiksi katekoli- ja kinonijohdannaisiksi.

## Lähteet

## Aiheesta muualla
*Bromibentseenin käyttöturvallisuustiedote, Sigma Aldrich, viitattu 26.12.2014.
Alan Dinehart

**Alan Mason Dinehart** (3. lokakuuta 1889 Saint Paul, Minnesota – 17. heinäkuuta 1944 Hollywood, Kalifornia) oli yhdysvaltalainen näyttelijä, joka esiintyi Broadwaylla ja aloitti lisäksi elokuvauran vuonna 1931. Hän oli kuolemaansa saakka naimisissa näyttelijä Mozelle Brittonin kanssa, ja molemmat puolisot on haudattu Forest Lawn Memorial Parkiin. Dinehart sai kaksi lasta.

Elokuvia, joissa Dinehart esiintyi, olivat muiden muassa *[[Suurkaupungin houkutuslinnut]]* (1931) ja *[[Supernatural (elokuva)|Supernatural]]* (1933).

## Aiheesta muualla
*
Genette Taten katoamistapaus

**Genette Tate** oli 13-vuotias brittiläinen tyttö, joka katosi jakaessaan lehtiä iltapäivällä 19. elokuuta 1978. Kadonneen polkupyörä ja sanomalehdet löydettiin kapealta tieltä Aylesbearessa, Devonissa. Vain minuutteja ennen katoamistaan Tate oli puhunut kahden ystävänsä kanssa. On epäilty, että tyttö joutui sarjamurhaaja Robert Blackin uhriksi. Vuonna 1978 Black liikkui työnsä merkeissä punaisella Ford Transit -pakettiautolla, ja samanlaisen ajoneuvon nähtiin liikkuvan alueella hetkeä ennen Taten katoamista. Ajoneuvoa ei koskaan kyetty jäljittämään. Black pidätettiin vuonna 2005, mutta todisteiden puutteessa häntä ei saatu epäillystä rikoksesta oikeuteen. Myös Peter Tobinia on tutkittu tapauksen yhteydessä.

Tate katosi lähes näköetäisyydellä kotoaan, ja hänen polkupyöränsä pyörät pyörivät vielä, kun ensimmäiset todistajat saapuivat katoamispaikalle. Lehdet olivat levinneet eri puolille tietä. Epäiltyä murhaa on pidetty yhtenä Britannian hämmentävimmistä rikosmysteereistä vuosikymmenien aikana.

Taten katoamisessa on huomattavia samankaltaisuuksia vuonna 1969 tapahtuneen 13-vuotiaan April Fabbin katoamistapauksen kanssa.

## Lähteet
Granholm

**Granholm** on muun muassa seuraavien henkilöiden sukunimi:

* Bruno Granholm (1857–1930), suomalainen arkkitehti
* Eelis Granholm (s. 2006), suomalainen jääkiekkoilija
* Elin Granholm (1902–1981), suomenruotsalainen runoilija
* Erik Granholm (1917–2006), suomalainen insinööri, yrittäjä ja yritysjohtaja, teollisuusneuvos
* Erik Gustaf Granholm (1807–1872), suomalainen soitinrakentaja ja pianotehtailija
* Florentin Granholm (1836–1922), suomalainen arkkitehti, Erik Gustaf Granholmin poika
* Gerda Granholm (1922–2001), suomenruotsalainen kirjailija
* Jennifer Granholm (s. 1959), kanadalaissyntyinen yhdysvaltalaispoliitikko
* Henrik Granholm (s. 1945), suomalainen jääkiekkoilija
* Marko Granholm (s. 1970), suomalainen jalkapalloilija
* Martin Granholm (s. 1946), suomalainen yritysjohtaja ja teollisuusneuvos
* Olof Granholm (1924–2016), suomenruotsalainen kirjailija
* Runar Granholm (1889–1937), suomalainen kamreeri ja tenniksenpelaaja
* Viktor Granholm (s. 1997), norjalainen jääkiekkoilija
* Åke Granholm (1926–1981), suomalainen säveltäjä ja sanoittaja.
Maire Halava

**Maire Annikki Halava** (oik. **Hämäläinen**; 26. maaliskuuta 1911 Helsinki – 18. heinäkuuta 2004 Helsinki) oli suomalainen pianisti. 

## Ura
Halava opiskeli kouluaikana pianonsoittoa Helsingin musiikkiopistossa ja toimi samalla jonkin aikaa Aino Achtén laululuokan pianistina. Ensikonserttinsa hän piti Helsingissä lokakuussa 1931, minkä jälkeen hän opiskeli lukuvuoden 1931–32 Pariisissa Nadia Boulangerin luokalla. Halava suoritti pianodiplomin 1933 mutta jatkoi edelleen opintojaan ulkomailla. Hän kuuluu puolalaisen Jan Hoffmanin sekä suomalaisten Elli Rängman-Björlinin ja Ingeborg Hymanderin oppilaisiin.

Halava soitti muun muassa Helsingin kaupunginorkesterin ja Radio-orkesterin solistina. Hänen ohjelmistoonsa kuuluivat muun muassa Ludwig van Beethovenin, Frédéric Chopinin ja Robert Schumannin sekä hänen suosikkisäveltäjäkseen tiedetyn Johannes Brahmsin teokset. Halava tuli erityisen tunnetuksi radioesiintymisistään, joista monet olivat suoria lähetyksiä. Hänen uransa huippuaikoja olivat 1940-luku ja 1950-luku, joskin radiota varten tehdy esitykset jatkuivat vielä 1960-luvulla. Hän toimi lisäksi tuntiopettajana Sibelius-Akatemiassa 1967–1974.

Hänen soolokonserttiensa ohjelmiston rungon muodostivat Beethoven, Chopin ja Schumann sekä Halavan usein suosikkisäveltäjäkseen mainitsema Brahms. Halava esiintyi paljon radiossa, monesti suorana.

## Yksityiselämä
Halavan puoliso oli pankinjohtaja Juho Hämäläinen, jonka kanssa hän avioitui 1934. Pariskunnalla oli kolme lasta. Heidän poikansa oli varatuomari Pekka Hämäläinen.

## Levytyksiä
* *Piano Recordings 1951–1966* (3CD). Finlandia Classics FINCLA 23 (2016).

## Lähteet
* Heinonen, Eero: Maire Halavan muistokirjoitus. *Helsingin Sanomat* 18.7.2004. (Viitattu 14.8.2020.)
* ''Kuka kukin on 1978'', s. 171. Helsinki 1978.
Esther Jopasin

**Esther Nzungwa Jopasin** (o.s. Mutuvi, ent. Leander, s. 1970) on kenialaissyntyinen suomalainen projektipäällikkö ja monikulttuurisen työn asiantuntija, koulutukseltaan hän on kauppatieteiden maisteri.

## Ura ja elämä
Jopasin opiskeli yhteiskuntatiedettä Ateenan yliopistossa 1980-luvulla ja avioitui kinshasankongolaisen miehen kanssa. Kongon sisällissodan takia he muuttivat Suomeen kaksivuotiaan poikansa kanssa vuonna 1994. Vuonna 1996 Jopasin pääsi Immigrés-projektin kautta Afrobeat-nimiseen yhtyeeseen, jossa hän esiintyi laulajana ja tanssijana. Samana vuonna hän liittyi Porvoon ”Lady Chorus”- sekä Porvoon seurakunnan ”Varia Voce” -nuorisokuoroihin. Jopasin valittiin Suomen vuoden pakolaisnaiseksi vuonna 1999.

Samoihin aikoihin Jopasin aloitti politiikan uransa Suomen Kristillisdemokraattien puolueessa ja oli mukana perustamassa Kristillisdemokraattien maahanmuuttajatyöryhmää. Hän ja yhdeksän muuta taiteilijaa julkaisivat vuonna 2002 *Réfugiés*-kirjan ja laulu-CD:n. Projektin kustantajana toimi Rauhanturvaajat ry.

Jopasin on toiminut Suomen Pakolaisapu ry:n hallituksen jäsenenä vuosina 2006–2007 ja on ollut THHL Kanta-Hämeen piirin hallituksen jäsen ja varaluottamusmies vuosina 2006–2011. Suomen kommunistisen puolueen jäsenenä hän on toiminut ajalla 2006–2010, jolloin hän asettui eduskuntavaalien ehdokkaaksi vuonna 2007. Hän oli EU-vaalien ehdokkaana vuonna 2009. 2008 hänet valittiin valtakunnallisesti Pardian maahanmuuttajia työntekijöiden tukihenkilöksi. Vuonna 2010 Jopasin valittiin Suomen Demokraattiseen Sivistysliittoon ry valtuuston varapuheenjohtajaksi, ja samana vuonna hän siirtyi Vasemmistoliittoon. 

Jopasin on osallistunut työelämään ja osaamiseen liittyvään yhteiskunnalliseen keskusteluun ja valmisteluun erityisesti työvoimapulaa ja työperäistä maahanmuuttoa koskevissa asiayhteyksissä.

Jopasin oli sosialidemokraattisen puolueen ehdokkaana vuoden 2025 kunta- ja aluevaaleissa, kun puolue nimesi ehdokkaitaan Pohjois-Pohjanmaan alueelle. Vuonna 2025 Jopasin on nimetty Utajärven kunnan keskusvaalilautakunnan jäseneksi, mikä on kunnallinen luottamustehtävä ja osa vaalien toimeenpanoa paikallistasolla.

Vuosina 2011–2013 hän on toiminut projektipäällikkönä Osallisena Suomessa -nimisessä projektissa Hämeenlinnan kaupungissa. Vuodesta 2013 alkaen Jopasin on työskennellyt yhtäjaksoisesti työllisyyspalvelujen asiantuntijana. Tällä hetkellä hän ohjaa, neuvoo ja koordinoi työllistymistä edistäviä palveluja kunnallisissa työllisyyspalveluissa**.** Jopasin myös tekee vaihtokirjaa Jyväskylän yliopistossa, jossa tarkastellaan työllisyyspalvelujen asiantuntijoiden näkemyksiä maahanmuuttajien kotimaan kielitaidon merkityksestä työllistymisen ja kotoutumisen kannalta. Julkaisu on rekisteröity Jyväskylän yliopiston tutkimustietojärjestelmään.

## Lähteet

*
*
*
*
*
*

### Viitteet

## Aiheesta muualla
* Esther Leander - Malaika (My Angel), Youtube
Fable II

**Fable II** on roolipeli, joka julkaistiin lokakuussa 2008. Se on jatkoa vuonna 2004 ilmestyneelle *[[Fable]]lle*. Pelin on kehittänyt Lionhead Studios ja julkaissut Microsoft Game Studios. 

Peli on voittanut BAFTA-palkinnon.

Pelin tapahtumat sijoittuvat Albion-nimiseen kuvitteelliseen maailmaan 500 vuotta alkuperäisen *Fablen* tarinan jälkeen. Alkuperäisestä *Fablesta* poiketen pelaajalla on mahdollisuus valita pelihahmonsa sukupuoli.

## Lähteet

## Aiheesta muualla
*
Metsämäen ravirata

**Metsämäen ravirata** on Turun kaupungissa Metsämäen kaupunginosassa sijaitseva vuonna 1978 avattu ravirata.

Radan toiminnasta vastaa Turun Hippos ry. Se sijaitsee seututie 222:n eli Vanhan Tampereentien varrella, kuuden kilometrin päässä Turun keskustasta.

Metsämäen ravirata rakennettiin vanhan Metsämäen kartanon maille. Se korvasi vuonna 1973 käytöstä poistuneen Kupittaan raviradan. Ensimmäiset ravit Metsämäessä järjestettiin 2. maaliskuuta 1978. Vuonna 2003 radan omistava Turun Hippos osti kaupungilta raviradan alueella sijaitsevat kartanon rakennukset. Metsämäki on pelivaihdoltaan Suomen neljänneksi suurin ravirata.

Kuninkuusravit Metsämäessä on järjestetty vuosina 1983 ja 2001. Vuoden 1983 Kuninkuusraveissa yleisöä oli kahden päivän aikana hieman yli 22&nbsp;000, vuoden 2001 Kuninkuusravit tekivät Metsämäen yleisöennätyksen 47&nbsp;000 kävijällä. Tavallisten iltaravien yleisömäärä on keskimäärin 900–1&nbsp;000 henkeä. Suomen Hippos valitsi Metsämäen vuonna 2006 Vuoden raviradaksi.

Metsämäen merkittävin vuosittainen suurkilpailu on syyskuussa järjestettävä Kylmäveristen Pohjoismaiden mestaruus.

## Rata
Radan ympärysmitta on 1000,09 metriä. Etusuoran pituus on 180&nbsp;m ja sen leveys 25&nbsp;m. Takasuoran pituus on 170&nbsp;m ja leveys 20&nbsp;m. Radan säde on 88 metriä.

### Rataennätykset
* Lämminveriset: 1.12,0aly, Present S – 8.6.2009.
* Kylmäveriset: 1.20,7ake, Järvsöfaks – 30.9.2006.
* Suomenhevoset: 1.21,2aly, Parvelan Retu – 9.10.2021.

## Katsomorakennus
Katsomorakennuksessa on 700 istumapaikkaa ja 400 paikkainen Ravintola Metsämäki, josta on näkyvyys raviradalle. Samassa rakennuksessa on myös Totohallissa kaksi kahviota ja yksi baari, sekä kolme 30-paikkaista kabinettia.

## Vinttikoirarata
Raviradan sisäkentällä sijaitsee Turun Greyhound Klubin omistama vinttikoirarata, *Metsämäen Greyhound Stadion*. Rata valmistui vuonna 1996 ja siellä järjestetään noin kymmenet kilpailut vuodessa.

## Lähteet

## Aiheesta muualla
*Metsämäen raviradan kotisivut
Tehnologitšeski institutin metroasema

**Tehnologitšeski institut** () (suom. Teknologinen instituutti) on Pietarin metron asema Kirovin-Viipurin- ja Moskovan–Petrogradin-linjoilla. Kirovin-Viipurin linjan asema avattiin 15. marraskuuta 1955 ja Moskovan-Petrogradin linjan asema 19. huhtikuuta 1961. Asema sijaitsee Kirovin-Viipurin linjalla asemien Puškinskaja (pohjoisessa) ja Baltijskaja (etelässä) välillä ja Moskovan-Petrogradin linjalla asemien Sennaja ploštšad (pohjoisessa) ja Frunzenskaja (etelässä) välillä. Asema on koristeltu 24 reliefillä, jotka kuvaavat venäläisiä ja neuvostoliittolaisia tiedemiehiä.

4. huhtikuuta 2017 sinisellä linjalla Sennaja ploštšadin ja Tehnologitšeski institutin välillä itsemurhapommittaja räjäytti pommin metrovaunussa, tappaen 14 ihmistä ja haavoittaen ainakin 49 ihmistä. 

## Lähteet

## Aiheesta muualla
* Kuvia asemasta
Norbert Glanzberg

**Norbert Glanzberg** (12. lokakuuta 1910 Rohatyn, Itävalta-Unkari, nykyinen Ukraina – 25. helmikuuta 2001 Neuilly-sur-Seine, Ranska ) oli ranskalainen säveltäjä ja pianisti. Hän syntyi juutalaistaustaiseen perheeseen Ukrainassa, lähellä Lviviä, ja pakeni natseja Ranskaan vuonna 1933. Glanzbergin työtä ja elämää leimasi juutalaisten traaginen kohtalo natsismin synkkinä vuosina.

Glanzberg on säveltänyt elokuvamusiikkia moniin elokuviin. Hänen laulujaan ovat esittäneet Édith Piaf (*Padam Padam, Padam* ja *Mon manège à moi*) ja Yves Montand. Vähemmän tunnettua on hänen  1980-luvulta alkaen säveltämänsä klassinen musiikki.

## Lähteet

## Aiheesta muualla
*
Ruotsin alle 20-vuotiaiden jääkiekkomaajoukkue

**Ruotsin alle 20-vuotiaiden jääkiekkomaajoukkue** (ruots. *Juniorkronorna*) edustaa Ruotsia jääkiekon jääkiekossa alle 20-vuotiaiden kansainvälisissä otteluissa, muun muassa nuorten maailmanmestaruuskilpailuissa. Joukkue on voittanut maailmanmestaruuden vuosina 1981, 2012 ja 2026.

## Sijoitukset maailmanmestaruuskilpailuissa

* 1974 – 4.
* 1975 – pronssia
* 1976 – 5.
* 1977 – 5.
* 1978 – hopeaa
* **[[Jääkiekon nuorten maailmanmestaruuskilpailut 1979|1979]]** – pronssia
* 1980 – pronssia
* 1981 – **kultaa**
* 1982 – 5.
* 1983 – 4.
* **[[Jääkiekon nuorten maailmanmestaruuskilpailut 1984|1984]]** – 5.
* 1985 – 5.
* 1986 – 5.
* 1987 – pronssia
* 1988 – 5.
* 1989 – hopeaa
* 1990 – 5.
* 1991 – 6.
* 1992 – hopeaa
* **[[Jääkiekon nuorten maailmanmestaruuskilpailut 1993|1993]]** – hopeaa
* 1994 – hopeaa
* 1995 – pronssia
* 1996 – hopeaa
* 1997 – 8.
* 1998 – 6.
* 1999 – 4.
* **[[Jääkiekon nuorten maailmanmestaruuskilpailut 2000|2000]]** – 5.
* 2001 – 4.

* 2002 – 6.
* 2003 – 8.
* 2004 – 7.
* 2005 – 6.
* 2006 – 5.
* **[[Jääkiekon nuorten maailmanmestaruuskilpailut 2007|2007]]** – 4.
* 2008 – hopeaa
* 2009 – hopeaa
* 2010 – pronssia
* 2011 – 4.
* 2012 – **kultaa**
* 2013 – hopeaa
* **[[Jääkiekon nuorten maailmanmestaruuskilpailut 2014|2014]]** – hopeaa
* 2015 – 4.
* 2016 – 4.
* 2017 – 4.
* 2018 – hopeaa
* 2019 – 5. 
* 2020 – 3.
* 2021 – 5.
* 2022 – pronssia
* 2023 – 4.
* '''2024''' – hopeaa
* 2025 – 4.
* 2026 – **kultaa**

Vuodet, jolloin Ruotsi on ollut kisaisäntä, on lihavoitu.

## Lähteet

## Aiheesta muualla
* Ruotsi nationalteamsoficehockeyssä
Merenkulun turvalaite

**Merenkulun turvalaite** on kulkuväylän merkitsemistä tai muuten vesiliikenteen ohjaamista ja
turvaamista varten vesialueelle tai rannalle sijoitettu rakenne laitteineen. 

Navigointiin ja väylän merkitsemiseen käytettävien merimerkkien lisäksi merenkulun turvalaitteiksi luetaan myös *vesiliikennemerkit* ja *valo-opasteet*.

Merenkulun turvalaite voi olla *kiinteä* tai *kelluva*.
Kiinteitä turvalaitteita, jotka on perustettu kiinteästi joko maalle tai veteen (merenpohjaan), ovat mm. majakat, loistot, linjamerkit (linjataulut), suuntamerkit, apuloistot, muut loistot, reunamerkit, tunnusmajakat, kummelit ja tutkamerkit.

Kelluvat turvalaitteet, kuten viitat ja poijut, on ankkuroitu pohjaan kettingillä tai köydellä. Jäät voivat talvella siirrellä kelluvia turvalaitteita pois paikoiltaan.

Väylän merkitsemiseen käytetyt turvalaitteet kertovat väylän sijainnin silmin havaittavasti. Lisäksi useissa turvalaitteissa on tutkaheijastin tai tutkamajakka. Pimeässä navigointia varten suurimmassa osassa turvalaitteista on valoheijastimet. Kauppamerenkulun väylillä tärkeimmät turvalaitteet on varustettu valoilla. Veneväylillä valolaitteita ei pääsääntöisesti käytetä.

Merenkulun turvalaitteet tunnistetaan päivätunnuksen, valotunnuksen, tutkatunnuksen tai värin perusteella. Navigointiin ja yleisen väylän merkitsemiseen tarkoitettu turvalaite merkitään merikartoille.

Kuva:Vesiliikennemerkki 10.svg| Merenkulun turvalaite: vesiliikennemerkki − vesiskootterilla ajo kielletty.
Kuva:Pyykivi.jpg|Vesiliikennemerkkejä käytännössä: aallokon aiheuttamisen kielto ja nopeusrajoitus (km/h).
Kuva:Vesiliikenne-valo-opaste-sulku-sallittu2.gif| Merenkulun turvalaite: valo-opaste − ajo sallittu, sulkuportti on auki, alikulkukorkeus on rajoitettu.
Kuva:Leading beacons north of Styrmansholmen.jpg|Kiinteä merenkulun turvalaite: linjataulut.
Kuva:Radar target.jpg|Kiinteä merenkulun turvalaite: tutkamerkki.
Kuva:FI cairn made of stones painted in white.JPG|Kiinteä merenkulun turvalaite: kummeli.

## Katso myös
* Merimerkki
* Viitoitusjärjestelmä

## Lähteet

## Aiheesta muualla

* 
* Vesiliikennemerkit
Suokilpikonnat

**Suokilpikonnat** (Emydidae) on kilpikonnien (Testudines) heimo, johon kuuluvia lajeja pidetään usein lemmikkeinä. Heimoon kuuluu kaikkiaan 95 lajia, jotka jaetaan 33 sukuun. Vuonna 2004 IUCN luokitteli 13 heimon lajia uhanalaisiksi.

## Ulkonäkö ja koko
Pienimmät suokilpikonnat ovat halkaisijaltaan 11 cm, suurimmat 60 cm. Heimolla ei ole yhteisiä ulkoisia tuntomerkkejä. Kallon rakenteesta ja muualta luustosta löytyy yhteisiä piirteitä.

## Levinneisyys ja elinympäristö
Suokilpikonnia tavataan Pohjois-Amerikassa, Etelä-Amerikan pohjoisosissa, Euroopassa, Luoteis-Afrikassa ja Aasiassa. Useimmat lajit elävät makeassa vedessä ja kosteikoissa, muutamat murtovedessä (*[[Malaclemmys terrapin]]*) ja jotkut kuivalla maalla (*Terrapene* -suku paitsi *Terapene coahuila*).

Lemmikkieläinkauppa on vaikuttanut suokilpikonnien levinneisyyteen: punakorvakilpikonnia on levinnyt alkuperäisen alueensa ulkopuolelle, ja toisaalta eräät aasialaiset lajit ovat käyneet harvinaisiksi, koska niitä kerätään niin paljon myytäviksi.

## Suokilpikonnat lemmikkieläiminä
Yleisin lemmikkieläimenä pidettävä laji on punakorvakilpikonna (*Trachemys scripta elegans*). Saatavilla on myös niin sanottuja keltakorvakilpikonnia (*Pseudemys scripta troosti*) ja juovakilpikonnia (*Chrysemys picta dorsalis*).

## Luokittelu
Kaksi alaheimoa ja 10 sukua voidaan jakaa seuraavasti:
***alaheimo [[Emydinae]]**
**suku *[[Clemmys]]*
**suku *[[Emys]]* (sisältää aiemmat suvut *[[Actinemys]]* ja *[[Emydoidea]]*)
*** euroopansuokilpikonna (*Emys orbicularis*)
**suku *[[Glyptemys]]*
**suku Kotelokilpikonnat (*Terrapene*)
***alaheimo [[Deirochelyinae]]**
**suku *[[Chrysemys]]*
**suku *[[Deirochelys]]*
**suku *[[Graptemys]]*
**suku *[[Malaclemys]]*
**suku *[[Pseudemys]]*
**suku *[[Trachemys]]*
*** punakorvakilpikonna (*Trachemys scripta elegans*)

## Lähteet

## Aiheesta muualla
* Encyclopedia of Life: Emydidae
Per Berlin

**Per Gunnar Börje Berlin** (1. elokuuta 1921 Södra Sandby, Lund – 22. joulukuuta 2011 Landskrona) oli ruotsalainen painija. Hän paini suuret arvokisaturnauksensa 73&nbsp;kg:n sarjassa, jossa saavutti hopeamitalin vapaapainissa Helsingin olympialaisissa 1952 ja pronssimitalin kreikkalais-roomalaisella tyylillä Melbournen olympialaisissa 1956, jossa hän lisäksi tuli neljänneksi vapaapainissa. Vapaapainissa Berlin saavutti myös EM-pronssia Istanbulista 1949.

## Elämä ja urheilu-ura
Berlin kilpaili ensimmäiset suuret kansainväliset arvoturnauksensa vapaapainissa ja saavutti ensimmäisen arvokisamitalinsa vuonna 1949 sijoituttuaan Istanbulin EM-kilpailuissa 1949 pronssille painoluokassa 73 kg. Hän kilpaili myöhemmissäkin arvoturnauksissaan 73 kg:n sarjassa. Helsingin MM-kilpailuissa 1951 hän tuli neljänneksi. Seuraavana vuonna Helsingin kesäolympialaisissa Berlin voitti kaikki ottelunsa viimeistä, Iranin Abdullah Mojtabavia vastaan käytyä lukuun ottamatta. Yhdysvaltalainen William Smith voitti sarjan olympiakultaa Berlinin tullessa hopealle. Vuonna 1953 MM-kilpailut käytiin kreikkalais-roomalaisella tyylillä, ja Berlin sijoittui viidenneksi. 

Seuraavana vuonna 1953 oli jälleen vuorossa vapaapaini, mutta Berlin tuli neljänneksi. Melbournen kesäolympialaisissa 1956 hän hävisi vapaapainissa neljännen kierroksen ottelunsa selätyksellä Neuvostoliiton Vakhtang Balavadzelle ja sijoittui neljänneksi. Kreikkalais-roomalaisessa painissa Berlin hävisi kultaa ja hopeaa voittaneille Mithat Bayrakille ja Vladimir Manejeville ja saavutti näiden jälkeen pronssia.

Berlin kuoli 90-vuotiaana Landskronassa 22. joulukuuta 2011.

## Lähteet
* Berlin, Per (SWE) iat.uni-leipzig.de 
* Ruotsin olympiamitalistit, Ruotsin olympiakomitea 

### Viitteet
Wanted (vuoden 2008 elokuva)

**Wanted** on vuonna 2008 ensi-iltansa saanut Timur Bekmambetovin ohjaama yhdysvaltalais-saksalainen toimintaelokuva, joka perustuu löyhästi Mark Millarin ja J. G. Jonesin samannimisiin sarjakuviin. Elokuvan ovat käsikirjoittaneet Chris Morgan, Michael Brandt ja Derek Haas. Pääosia näyttelevät Angelina Jolie, James McAvoy, Morgan Freeman, Thomas Kretschmann, Common, Terence Stamp ja Konstantin Habenski. Elokuva kertoo turhautuneesta kirjanpitäjästä Wesley Gibsonista, joka saa tietää olevansa salamurhaajan poika. Hän päättää liittyä salaseura Fraternityyn, jonka jäsen hänen isänsäkin joskus oli.

Elokuva menestyi hyvin sekä taloudellisesti että kriitikoiden silmissä. Se oli Oscar-ehdokkaana kahdessa kategoriassa, äänitehosteista ja äänityksestä. 

Elokuva voitti Empire-palkinnon kategoriassa *Best Sci-Fi / Superhero Movie*.

Elokuvalle on suunniteltu jatko-osaa, mutta hanke ei ole edennyt tuotantoon.

## Näyttelijät

## Lähteet

## Aiheesta muualla
*
Ludomir Różycki

**Ludomir Różycki** (18. syyskuuta 1883 Varsova – 1. tammikuuta 1953 Katowice) oli puolalainen säveltäjä ja kapellimestari. Hän kuului Mieczysław Karłowiczin, Karol Szymanowskin ja Grzegorz Fitelbergin kanssa Nuorena Puolana tunnettuun säveltäjien ryhmään. 

Różycki opiskeli pianonsoittoa ja sävellystä Varsovan konservatoriossa, jossa hänen isänsä toimi professorina. Hän valmistui erinomaisin arvosanoin ja täydensi opintojaan Berliinissä Engelbert Humperdinckin johdolla. Hän aloitti uransa johtamalla oopperaa ja toimimalla Lvivissä pianonsoiton professorina.

Różyckin teos *Pan Twardowski* oli ensimmäinen suurimuotoinen puolalainen baletti, joka esitettiin Puolan ulkopuolella. Sen lisäksi, että teos esitettiin yli 800 kertaa Varsovassa, näytöksiä järjestettiin myös Kööpenhaminassa, Prahassa, Brnossa, Zagrebissa, Belgradissa ja Wienissä. Różyckin muihin teoksiin lukeutuu Jerzy Żuławskin librettoon sävelletty ooppera *Eros i Psyche*, joka kantaesitettiin Wrocławissa vuonna 1917.

Różycki saapui 16. kesäkuuta 1939 lyhyelle vierailulle Suomeen. Hän esiintyi täällä radiossa yhdessä laulajatar Maria Miloszewskan kanssa ohjelman käsittäessä Różyckin pianosävellyksiä ja lauluja sekä kävi radioesiintymisen jälkeen vierailulla säveltäjä Jean Sibeliuksen luona Järvenpään Ainolassa.

## Lähteet

## Aiheesta muualla
* IMSLP: Ilmaisia nuotteja
Kolumbiaaninen vaihto

**Kolumbiaaninen vaihto** tarkoittaa uudella ajalla tapahtunutta kasvi- ja eläinlajien mannertenvälistä siirtymistä Uuden ja Vanhan maailman välillä sekä siihen liittyneitä massiivisia ekologian, maatalouden ja kulttuurin muutoksia – erityisesti viljelykasvien, karjan, ihmisten (orjat mukaan lukien) ja tartuntatautien siirtymisestä seuranneita muutoksia. Nämä muutokset johtivat ekologiseen ja kulttuurivallankumoukseen niin Amerikassa kuin Euroopassa. Uusi yhteyksien aika alkoi vuonna 1492 Kristoffer Kolumbuksen ensimmäisestä purjehduksesta Amerikkaan, mistä juontuu nimitys ”kolumbiaaninen”.

## Esimerkkejä
Kasvien ja eläinten mannertenvälinen siirtyminen muutti niin eurooppalaisten, amerikkalaisten, afrikkalaisten kuin aasialaistenkin elämäntapoja. Aikaisemmin tuntemattomista elintarvikkeista tuli nopeasti perusruokaa ja uusilla alueilla alettiin harjoittaa maataloutta. Esimerkiksi ennen vuotta 1492 perunaa ei tunnettu Etelä-Amerikan ulkopuolella, mutta 1840-luvulla Irlantia kohtasi vakava nälänhäta perunasatoon iskeneen perunaruton vuoksi. Eurooppalaisten ensimmäinen Uuteen maailmaan tuoma eläin, hevonen, muutti Suurten tasankojen intiaaniheimojen elämää pysyvästi ja mahdollisti elintavan muutoksen biisoninmetsästykseen perustuvaan nomadismiin. Tomaattikastikkeesta, joka tehdään amerikkalaisperäisestä kasvista, tuli Italian symboli ja afrikkalaisperäisestä kahvista ja aasialaisperäisestä sokeriruo’osta tuli Latinalaisen Amerikan plantaasien pääasiallisia viljelykasveja.

Ennen kolumbiaanista vaihtoa Floridassa ei ollut appelsiineja, Ecuadorissa banaaneja, paprikaa Unkarissa, kesäkurpitsaa Italiassa, ananasta Havaijilla, maniokkia ja bataattia Afrikassa, nautoja Texasissa, chiliä Thaimaassa, tupakkaa Ranskassa eikä suklaata Sveitsissä. Eurooppalaiset toivat Amerikkaan voikukankin.

Ennen pysyvien yhteyksien syntymistä kahden pallonpuoliskon välille kotieläinten ja tartuntatautien lukumäärä oli suurempi Vanhassa maailmassa kuin Uudessa. Vanhan maailman tautien ja erityisesti isorokon siirtyminen koitui tuhoisaksi Amerikan intiaaneille.
Jacob af Forselles

**Jacob af Forselles** (alk. Forsell, 17. elokuuta 1696 Vehkalahti – 27. elokuuta 1768) oli suomalainen kauppias ja teollisuusyrittäjä. Hänestä tuli tiettävästi ensimmäinen suomalainen kauppaneuvos, joka teki koko työuransa Suomessa. Hänet myös aateloitiin vuonna 1767 ja hän on af Forselles -aatelissuvun kantaisä.

Venäläismiehityksen aikana Forsell oli mukana venäläisten vastaisissa sissijoukoissa, mikä toi hänelle lempinimen *Sissi-Jaakko*. Myöhemmin af Forselles vaikutti erityisesti Haminassa ja Loviisassa, joissa hän toimi kauppiaana, laivanvarustajana sekä eri teollisuusyritysten omistajana.  

Hän omisti Strömforsin ruukin yhdessä ruukinpatruuna Anders Nohrströmin kanssa. Strömforsin ruukki on nimetty af Forsellesin ja Nohrströmin sukunimien mukaan. He laajensivat ruukkia rakentamalla manufaktuuripajan, sahan ja myllyn. 

Loviisan pormestarina hän toimi vuosina 1747–1765. Hän oli myös porvarissäädyn edustajana valtiopäivillä 1746–1747, 1751–1752 ja 1755–1756. Hänen omistuksessaan olleita kartanoita olivat Petjärven kartano Ruotsinpyhtäällä, Mariebergin kartano Liljendalissa ja Peippolan kartano Elimäellä. 

Af Forsellesin puoliso oli Johanna Ulrika Schultz. Parille syntyi vuosina 1753–1757 neljä lasta, joista tunnetuin lienee vuorineuvos Henrik Johan af Forselles (1754–1790). Toinen poika Jakob af Forselles oli sotilas, joka sai sotaneuvoksen arvon. Kolmas poika Samuel af Forselles toimi Göteborgin ja Bohusin läänin maaherrana 1796 ja Oulun läänin maaherrana 1800–1802.

## Lähteet
*

### Viitteet

## Kirjallisuutta
*Kjellin, G. & Enckell, J. 2011. *Sissi-Jaakko: en klassresa i svenskt 1700-tal*. Helsingfors: Schildt.
Michael Peterson

Nimi **Michael Peterson** voi viitata:

; Ihmiset
* Michael Peterson (s. 1943), yhdysvaltalainen kirjailija, joka tuomittiin vaimonsa murhasta
* Michael Peterson (s. 1952), australialainen surfaaja
* Michael Peterson (s. 1959), yhdysvaltalainen country-laulaja-lauluntekijä
* Michael Peterson (s. 1982), amerikkalaisen jalkapallonpelaaja
* Michael Peterson, Kansasin edustajainhuoneen jäsen
* Charles Bronson (syntyjään Michael Gordon Peterson, s. 1952), brittiläinen vanki, jota kutsutaan Britannian vaarallisimmaksi
* Mike Peterson (s. 1976), amerikkalaisen jalkapallonpelaaja
* Michael Petersen (s. 1965), australialainen jalkapalloilija
* Mike Peterson, Kansasin senaatin jäsen
; Muuta
* ''Michael Peterson'', laulajan debyyttialbumi
Marcelo Estigarribia

**Marcelo Alejandro Estigarribia Balmori** (s. 21. syyskuuta 1987) on paraguaylainen jalkapalloilija, pelipaikaltaan vasen laitahyökkääjä. Hän on pelannut seuratasolla kotimaanosansa lisäksi ranskalaisseura Le Mansissa sekä lainasopimuksilla Deportivo Maldonadosta Italiassa Juventuksen, Sampdorian, Chievo Veronan ja Atalantan joukkueissa.

## Ura
Estigarribia aloitti uransa Club Unión Pacífico -nuorisoseurassa, ennen kuin siirtyi Sport Colombiaan, jossa hän teki ammattilaisdebyyttinsä 17-vuotiaana. Sen jälkeen hän siirtyi Cerro Porteñon riveihin, josta hän siirtyi vuonna 2008 Le Mansiin ja sieltä Newell's Old Boysiin lainalle.

Elokuussa 2011 Estigarribia siirtyi Deportivo Maldonadosta lainalle Juventukseen.

Paraguayn maajoukkueessa Estigarribia on pelannut 32 ottelua ja tehnyt niissä yhden maalin vuosina 2008–2012.

## Lähteet

## Aiheesta muualla
*Marcelo Estigarribia Juventuksen sivuilla 
*Marcelo Estigarribia national-football-teams.com -sivustolla
Eurooppalaisten Amerikan kolonisaatio

**Eurooppalaisten Amerikan kolonisaation** katsotaan yleisesti alkaneen vuodesta 1492. Kristoffer Kolumbus vei espanjalaisten laivaston Amerikan rannikolle ensimmäisen kerran 1492. Tätä seurasi eurooppalaisten tutkimusmatkailu, valloitukset ja kolonisaatio. Väestöä on muuttanut Amerikkaan uskonnollisista ja taloudellisista syistä sekä pakolla. 

Ensimmäisiä valloittajamaita olivat Espanja ja Portugali, jotka Tordesillasin sopimuksessa 1494 jakoivat Euroopan ulkopuolisen maailman keskenään. Sopimukseen kirjattiin myös kohta Etelä-Amerikan jakamisesta.
Arthur Gardner (tuottaja)

**Arthur Gardner** (7. kesäkuuta 1910 Marinette, Wisconsin – 19. joulukuuta 2014 Beverly Hills, Kalifornia) oli yhdysvaltalainen elokuvatuottaja ja näyttelijä. Hän syntyi Wisconsinin Marinettessa nimellä **Arthur Goldberg**. Varhaisella urallaan hän esimerkiksi esiintyi opiskelijana elokuvassa *[[Länsirintamalta ei mitään uutta (vuoden 1930 elokuva)|Länsirintamalta ei mitään uutta]]* (1930).

Gardner palveli toisen maailmansodan aikana ensimmäisessä elokuvayksikössä (*First Motion Picture Unit*). Siellä hän tapasi Jules V. Levyn ja Arnold Lavenin, joiden kanssa hän perusti vuonna 1951 tuotantoyhtiö Levy-Gardner-Lavenin.

Gardner työskenteli tuottajana esimerkiksi televisiosarjoissa *[[The Rifleman]]* ja *[[The Big Valley]]* sekä elokuvissa *[[McQ – asekettu]]* (1974) ja *[[Brannigan – terästä nyrkeissä]]* (1975). Gardner kuoli Beverly Hillsissä, Kaliforniassa 104-vuotiaana 19. joulukuuta 2014.

## Lähteet

## Aiheesta muualla
*
Arthur Gardner

**Arthur Gardner** on:

* Arthur Gardner, yhdysvaltalainen diplomaatti
* Arthur Gardner, englantilainen jalkapalloilija
* Arthur Gardner, yhdysvaltalainen tuottaja
Vegard Haukø Sklett

**Vegard Haukø Sklett** (s. 10. helmikuuta 1986) on norjalainen uransa lopettanut mäkihyppääjä. Hän edusti kansallisella tasolla Grong IL-seuraa.

Maailmancupissa Sklett kilpaili ensimmäisen kerran 31. tammikuuta 2009 Sapporossa, jossa hän sijoittui 24:nneksi. Hänen uransa paras maailmancupin sijoitus on neljäs sija Sapporon kilpailusta 28. tammikuuta 2012.

Joulukuussa 2011 Sklett hyppäsi Norjan voittamassa Harrachovin joukkuekilpailussa.

Sklettillä on hallussaan epävirallinen mäkiennätys Trondheimin Granåsenin mäestä. Hän hyppäsi siellä 3. tammikuuta 2009 145 metriä.

## Lähteet
Gerardus Philippus Helders

**Gerardus Philippus Helders** (9. maaliskuuta 1905 – 6. tammikuuta 2013) oli alankomaalainen poliitikko. Hänen puolueensa oli *[[Christelijk-Historische Unie]]*, joka sittemmin on yhdistetty Kristillisdemokraattiseen puolueeseen. Helders toimi siirtomaa-asiainministerinä Dreesin IV ja Beelin II hallituksessa. 

Helders syntyi Rotterdamssa, ja hänen isänsä oli viinikauppias. Helders opiskeli siviilioikeutta Leidenin yliopistossa vuosina 1925–1929. Hän meni naimisiin vuonna 1930 ja sai yhden pojan sekä neljä tytärtä. Poliittisen uransa hän aloitti Alankomaiden Itä-Intiassa, jossa hän toimi kaupunginvaltuutettuna Bandungissa ja Bataviassa. Helders oli internoituna vuosina 1942–1945, jolloin Japani miehitti aluetta.

Vuosina 1959–1975 Helders kuului Alankomaiden valtioneuvostoon. Hänestä tehtiin Alankomaiden Leijonan ritarikunnan ritari (1959) ja Orania-Nassaun ritarikunnan komentaja (1969).

Helders asui Wassenaarissa, jonka pormestari tapasi hänet hänen 105- ja 106-vuotispäivinään. Pormestari oli yllättynyt Heldersin hyvästä terveydentilasta ja hyvästä nykyasioiden tiedostamisesta. Vuonna 2011 Helders oli yksi kolmesta vanhimmasta Alankomaissa eläneestä miehestä. Hänellä oli kaksitoista lapsenlasta ja useita lapsenlapsenlapsia. Helders kuoli 107-vuotiaana kotonaan Wassenaarissa.

## Lähteet
Robert Simpson (meteorologi)

**Robert Homer Simpson** (19. marraskuuta 1912 Corpus Christi, Texas – 19. joulukuuta 2014 Washington) oli yhdysvaltalainen meteorologi ja hurrikaanien asiantuntija. Hän oli National Hurricane Research Projectin ensimmäinen johtaja vuosina 1955–1959 ja myöhemmin Kansallisen hurrikaanikeskuksen johtaja 1967–1974. Hän kehitti Saffirin–Simpsonin hurrikaaniasteikon yhdessä Herbert Saffirin kanssa. Hän oli lisäksi mukana perustamassa tulevaa National Severe Storms Laboratorya.

Simpson syntyi Corpus Christissä, Texasissa, ja selviytyi kuusivuotiaana tuhoisan hurrikaanin rantautumisesta. Hän opiskeli Southwestern Universityssä, Atlantan Emory-yliopistossa ja Chicagon yliopistossa. Hän oli The Explorers Clubin jäsen. Hän oli myös American Meteorological Societyn kunniajäsen ja sai sen Cleveland Abbe -palkinnon; lisäksi hän sai tunnustuksia Yhdysvaltain kauppaministeriöltä ja Ranskasta.

Simpson oli naimisissa meteorologi Joanne Simpsonin kanssa vuodesta 1965 tämän kuolemaan vuonna 2010.

## Lähteet
Robert Simpson

**Robert Simpson** voi tarkoittaa ainakin seuraavia henkilöitä:

* Robert Simpson (1892–1974), yhdysvaltalainen aitajuoksija
* Robert L. Simpson (1910–1977), yhdysvaltalainen elokuvaleikkaaja
* Robert Simpson (1912–2014), yhdysvaltalainen meteorologi
* Robert L. Simpson (1915–2003), yhdysvaltalainen mormonivaikuttaja
* Robert Simpson (1921–1997), brittiläinen säveltäjä
* Robert Laurence Albert Simpson, *Ronny Jordan* (1962–2014), brittiläinen kitaristi.
Norman Felton

**Norman Felton** (29. huhtikuuta 1913 Lontoo – 25. kesäkuuta 2012) oli brittiläissyntyinen televisiotuottaja. Hän muutti perheineen Yhdysvaltoihin vuonna 1929 ja asettui Ohion Clevelandiin. Felton työskenteli muun muassa ohjelmissa *[[The Man from U.N.C.L.E.]]* ja *[[Tohtori Kildare]]* NBC:llä. Hän toimi myös esimerkiksi lääketieteellisen draaman *[[Yhdestoista hetki (televisiosarja)|Yhdestoista hetki]]* toimeenpanevana tuottajana.

Felton sai vuonna 1965 Golden Globen sarjasta *The Man from U.N.C.L.E.*, ja vuonna 1966 hän sai siitä lisäksi Emmy-ehdokkuuden. Vuonna 1975 hän tuotti televisioelokuvan *[[Babe (televisioelokuva)|Babe]]*, joka toi hänelle uuden Emmy-ehdokkuuden. Vuonna 1979 hän tuotti televisioelokuvan *[[Nimesi olkoon Jonah]]*. Vuonna 1997 hän sai Producers Guild of American elinikäisen kunniajäsenyyden.

## Lähteet

## Aiheesta muualla
*
Marjukka Kaakkola

**Marjukka Kaakkola** (s. 1961) on Muutos 2011 -puolueen aiempi puheenjohtaja (2012–2013). Kaakkolan puheenjohtajuuskaudella Muutos 2011 sai ensimmäisen ja ainoan kansanedustajansa James Hirvisaaren liityttyä Muutos 2011:een 8. lokakuuta 2013.

Kaakkola asui Lohjalla vuonna 2015. Hän oli ehdokkaana vuoden 2011 eduskuntavaaleissa Uudenmaan vaalipiirissä saaden 248 ääntä, mutta ei tullut valituksi. Hän oli ehdolla Uudeltamaalta myös vuoden 2015 eduskuntavaaleissa, mutta sai 234 ääntä eikä tullut valituksi.

## Lähteet
Pray

**Pray** voi viitata:

## Paikat
;Italia
* Pray, kunta (=*comune*) Biellan maakunnassa
;Yhdysvallat
* Pray, kunnallishallinnoton alue Wisconsinin osavaltiossa

## Ihmiset
* György Pray (1723–1801), unkarilainen jesuiitta, kirjastonhoitaja ja historioitsija
** Pray Codex, kokoelma keskiaikaisia käsikirjoituksia

## Musiikki
* ''Pray'', vuonna 2008 julkaistu metallialbumi yhtyeeltä Crematory
* ''Pray'', vuonna 1998 julkaistu kristillinen pop- ja rock-albumi Rebecca St. Jamesilta
* *Pray*, vuonna 1997 julkaistu gospel-albumi Andrae Crouchilta

* ''Pray'', yhtyeen Grave Digger EP-levy

* "Pray", MC Hammerin kappale
* "Pray", Take Thatin kappale
* "Pray", Tina Cousinsin kappale
* "Pray", Tomoko Kawasen kappale
* "Pray", kappale Jay-Z:n albumilta ''American Gangster''
* "Pray", kappale Vanilla Ninjan albumilta *[[Love is War]]*
* "Pray", kappale DJ Bobolta                                                                                               
* "Pray", Justin Bieberin kappale albumilta *[[My Worlds Acoustic]]*
My World

**My World** voi viitata seuraaviin:

## Albumit
*''My World'', Bryn Christopherin albumi
*''My World'', Cyndi Thomsonin albumi
*''My World'', Ron Artestin albumi
*''My World'', Dylandin & Lennyn albumi
*''My World'' (EP), vuonna 2009 julkaistu EP-levy Justin Bieberiltä
*''My World'' (video), sisältää Avril Lavignen live-esiintymisiä
**My World*, yhtyeeltä Trout Fishing in America

## Kappaleet
*"My World", Another Bad Creationin kappale
*"My World", Bee Geesin kappale
*"My World", Emigraten kappale
*"My World", Sick Puppiesin kappale
*"My World", kappale Guns N' Rosesin albumilta *[[Use Your Illusion II]]*
*"My World", kappale Metallican albumilta *[[St. Anger]]*
*"My World", kappale Secret Affairilta
*"My World", kappale SR-71:n albumilta *[[Tomorrow (SR-71:n albumi)|Tomorrow]]*
*"My World", kappale Sublime with Romen debyyttialbumilta *[[Yours Truly (Sublime with Romen albumi)|Yours Truly]]*
*"My World", kappale Tech N9nen albumilta *[[Everready (The Religion)]]*
*"My World", kappale Avril Lavignen albumilta *[[Let Go (Avril Lavignen albumi)|Let Go]]*
*"My World", kappale 3 Doors Downin albumilta *[[Seventeen Days]]*
*"My World", kappale Transmissionsilta
Bakir Izetbegović

**Bakir Izetbegović** (s. 28. heinäkuuta 1956 Sarajevo, Jugoslavia) on bosniahertsegovinalainen poliitikko. Hän on edesmenneen presidentin Alija Izetbegovićin poika.
John Levy

**John Levy** (11. huhtikuuta 1912 New Orleans, Louisiana – 20. tammikuuta 2012) oli yhdysvaltalainen jazzia soittanut kontrabasisti ja liikemies.

Levy muutti vuonna 1944 Chicagosta New Yorkiin, jossa hän soitti muiden muassa Ben Websterin, Erroll Garnerin, Milt Jacksonin ja Billie Holidayn kanssa. Vuonna 1949 hänestä tuli George Shearingin alkuperäisen kvintetin basisti, ja hän toimi lisäksi Shearingin konserttimanagerina. Vuonna 1951 Levy perusti John Levy Enterprisesin, Inc., ja hänestä tuli ensimmäinen afroamerikkalainen henkilökohtainen manageri pop- ja jazzmusiikin alalla. Levyn asiakkaisiin kuuluivat Shearingin lisäksi Nancy Wilson, Cannonball Adderley, Joe Williams, Shirley Horn ja Ramsey Lewis.

Vuonna 1997 Levy otettiin International Jazz Hall of Fameen, ja vuonna 2006 National Endowment for the Arts myönsi hänelle NEA Jazz Master -arvonimen.

## Lähteet
Yours Truly

**Yours truly** voi viitata:

* *[[Yours Truly (Air Supplyn albumi)|Yours Truly]]*, Air Supplyn albumi
* *[[Yours Truly (Ariana Granden albumi)|Yours Truly]]*, Ariana Granden albumi
* *[[Yours Truly (Sick of It All:n albumi)|Yours Truly]]*, Sick of It All:n albumi
* *[[Yours Truly (Sublime with Romen albumi)|Yours Truly]]*, Sublime with Romen albumi
* "Yours Truly", kappale yhtyeeltä Blindspot
* Yours Truly Theatre, Bangalore, teatteriryhmä Intiassa
Love Me

**Love Me** voi viitata:

*"Love Me", vuonna 1954 julkaistu kappale Leiberiltä ja Stollerilta, Elvis Presley teki suosituksi
*"Love Me", Bee Geesin kappale, Yvonne Elliman teki suosituksi vuonna 1976
*"Love Me", viides ja viimeinen single Tracie Spencerin toiselta studioalbumilta *Make the Difference*
*"Love, Me", vuonna 1991 julkaistu single Collin Rayeilta
*"Love Me", Eminemin kappale
*"Love Me", kappale Bow Wow Wowin albumilta *When the Going Gets Tough, The Tough Get Going*
*"Love Me", Justin Bieberin kappale albumilta *My World*
*"Love Me", vuonna 2010 julkaistu kappale saksalaisen laulajan Lena Meyer-Landrutin albumilta *My Cassette Player*
*''Love Me'', vuonna 2008 julkaistu albumi Lee Jung-hyunilta
*''Love Me'', vuonna 2007 julkaistu debyyttialbumi Danson Tangilta
*"Love Me", vuonna 1998 julkaistu kappale yhtyeeltä 112
Never Let You Go

**Never Let You Go** voi viitata:

* ''Never Let You Go'', vuoden 1983 albumi Rita Coolidgelta
* "Never Let You Go", Dima Bilanin esittämä kappale Eurovision laulukilpailussa 2006
* "Never Let You Go", Evermoren kappale
* "Never Let You Go", Mandon esittämä kappale Eurovision laulukilpailussa 2003
* "Never Let You Go", New Kids on the Blockin single vuodelta 1994
* "Never Let You Go", Third Eye Blindin kappale
* "Never Let You Go", Sweet Sensationin single vuodelta 1988
* "Never Let You Go", Justin Bieberin kappale albumilta *My World 2.0*

## Katso myös
* "Never Ever Let You Go", Rollon & Kingin esittämä kappale Eurovision laulukilpailussa 2001
Sangihenpöllönen

**Sangihenpöllönen** (*Otus collari*) on pöllöihin kuuluva lintu. Sitä tavataan Indonesiassa Sangihen saarella, jolla se on kotoperäinen. Sen paikallinen nimi on burung hantu.

Se painaa 76 grammaa.

Sen elinpiiriä ovat subtrooppiset ja trooppiset alavat metsät, pensastot, viljelmät ja puutarhat.

## Lähteet
The Code (elokuva)

**The Code** (tunnetaan myös nimellä **Thick as Thieves**) on vuonna 2009 julkaistu rikoselokuva. Elokuvan pääosia esittävät Morgan Freeman, Antonio Banderas, Radha Mitchell, Robert Forster, Rade Šerbedžija, Marcel Iureş ja Tom Hardy. Elokuvan on ohjannut Mimi Leder. Elokuva julkaistiin suoraan videolle.

## Lähteet
TUL:n paras urheilija

**[[Suomen Työväen Urheiluliitto|TUL]]:n parhaan urheilijan palkinto** on jaettu vuodesta 1961 alkaen. Palkinto jaettiin erikseen naisille vuosina 1961–1990.

## TUL:n parhaan urheilijan palkinnon saajat

*1961 Hannu Rantakari
*1962 Reino Suominen
*1963 Reino Suominen
*1964 Hannu Rantakari
*1965 Eero Tapio
*1966 Eero Tapio
*1967 Eero Tapio
*1968 Marjatta Kajosmaa
*1969 Eero Tapio
*1970 Ari Salin
*1971 Reima Virtanen
*1972 Reima Virtanen
*1973 Ossi Karttunen
*1974 Ossi Karttunen
*1975 Seppo Hovinen
*1976 Seppo Hovinen

*1977 Reima Salonen
*1978 Tarmo Uusivirta
*1979 Tarmo Uusivirta
*1980 Tapio Sipilä
*1981 Tapio Sipilä
*1982 Reima Salonen
*1983 Tapio Sipilä
*1984 Tapio Sipilä
*1985 Kari Myyryläinen
*1986 Tapio Sipilä
*1987 Tapio Sipilä
*1988 Tapio Sipilä
*1989 Ismo Kamesaki ja Anna-Liisa Prinkkala
*1990 Tea Vikstedt-Nyman ja Timo Niemi
*1991 Marjut Lukkarinen

*1992 Marjut Rolig
*1993 Jani Sievinen
*1994 Jani Sievinen
*1995 Jani Sievinen
*1996 Jani Sievinen
*1997 Raija Koskinen
*1998 Valentin Kononen ja Tuuli Matinsalo
*1999 Tuuli Matinsalo
*2000 Jarno Pihlava
*2001 Raija Koskinen
*2002 Jani Sievinen
*2003 Jani Sievinen
*2004 Ari Härkänen
*2005 Raija Koskinen
*2006 Raija Koskinen

*2007 Jussi-Pekka Vehviläinen
*2008 Virpi Kehänen
*2009 Mika Poutala
*2010 Mika Poutala
* 2011 Tiia Kiviranta
* 2012 Joonas Kylmäkorpi
* 2013 Pauliina Hietaniemi
* 2014 Laura Vihervä
* 2015 Mika Poutala
* 2016 Benedek Oláh
* 2017 Mika Poutala
* 2018 Mika Poutala
* 2019 Elias Kuosmanen
* 2020 Ida Hulkko
* 2021 Ida Hulkko
* 2022 Wilma Murto

* 2023 Akseli Saurama
* 2024 Anniina Ahtosalo

## Lähteet
Pattisonin telakka

**Pattisonin telakka** oli Italiassa Napolissa toiminut laivanrakennustelakka. Sen perusti 1864 Newcastlesta kotoisin ollut John Pattison (Giovanni Pattison).

Vuonna 1931 telakka yhdistyi Bacini e Scali Partenopein kanssa, jolloin muodostui Ansaldon hallinnoima Bacini e Scali Napolitane. Tämä sulautui 1939 Regio Cantiere di Castellammare di Stabiaan, josta alkoi Napoliin telakkateollisuuden keskittyminen Navalmeccanicaksi.

## Lähteet
*

### Viitteet
Pattison

**Pattison** viittaa muun muassa seuraaviin:

*Pattisonin telakka, italialainen laivanrakennustelakka

## Sukunimi
*Ben Pattison (s. 2001), brittiläinen keskimatkojen juoksija
*Jim Pattison (s. 1928), kanadalainen liikemies
*John M. Pattison (1847–1906), yhdysvaltalainen demokraattipoliitikko
*Matty Pattison (s. 1986), eteläafrikkalainen jalkapalloilija.
Reaktiivinen hypoglykemia

**Reaktiivinen hypoglykemia** on lääketieteellinen termi, jolla tarkoitetaan tilaa, jossa verensokeripitoisuus laskee 3-5 tuntia ja menee ateriointia edeltävän tason alapuolelle henkilöillä, jotka eivät sairasta diabetestä. Syynä pidetään liian hidasta ja myöhäistä insuliinin erittymistä ruokailun aikana. Ruokailun jälkeen insuliinin tuotanto jatkuu, vaikka sokeripitoisuus on jo laskenut. Kyseessä verensokeritasapainotilan takaisinkytkennässä tapahtuva viive.

## Katso myös
*Hypoglykemia

## Lähteet
*

## Aiheesta muualla
*Terveyskirjasto.fi
Ida Pollock

**Ida Pollock** (o.s. Crowe; 12. huhtikuuta 1908 Lewisham, Lontoo – 3. joulukuuta 2013 Cornwall) oli brittiläinen kirjailija, joka julkaisi lukuisia novelleja ja yli sata rakkausromaania. Hän käytti oikean nimensä lisäksi useita pseudonyymejä: **Susan Berrie**, **Pamela Kent**, **Averil Ives**, **Anita Charles**, **Barbara Rowan**, **Jane Beaufort**, **Rose Burghley**, **Mary Whistler** ja **Marguerite Bell**. Hän toimi myös öljymaalarina, ja hän oli edustettuna kansallisessa näyttelyssä vuonna 2004.

Pollock aloitti kirjoitustensa julkaisun jo 1920-luvulla. Hän selvisi toukokuussa 1942 pommin osumisesta hänen äitinsä kotiin Hastingsissa. Pollock selvisi vammoitta, mutta hänen äitinsä joutui tilapäiseen sairaalahoitoon. Hän meni vuonna 1943 naimisiin everstiluutnantti Hugh Alexander Pollockin (1888–1971) kanssa. Mies työskenteli elämänsä aikana myös kustantamossa ja teki yhteistyötä Churchillin kanssa. Hän oli aiemmin ollut naimisissa Enid Blytonin kanssa.

Myös Pollockin tytär Rosemary Pollock on rakkauskirjailija. 

Pollock julkaisi omaelämäkertateoksen *Starlight* marraskuussa 2009. Hän oli Romantic Novelists’ Associationin perustajajäsen ja oli mukana valmistamassa järjestön 50-vuotisjuhlia vuonna 2010.

## Lähteet
Parlamentin hajottaminen

**Parlamentin hajottaminen** tarkoittaa, että parlamentin työskentely keskeytetään kesken vaalikauden ja järjestetään ennenaikaiset parlamenttivaalit. Useimmissa maissa parlamentin hajottaminen on vähintäänkin muodollisesti valtionpäämiehen yksinoikeus, joskin monissa maissa todellisen päätöksen tekee esimerkiksi pääministeri.

## Eduskunnan hajottaminen Suomessa

Suomessa eduskunnan hajottaminen on perinteisesti ollut tasavallan presidentin (alkuaan Venäjän keisarin ja suuriruhtinaan) yksinoikeus, mutta vuonna 2000 voimaanastuneen uuden perustuslain 26 §:n mukaan presidentti voi hajottaa eduskunnan vain pääministerin perustellusta aloitteesta ja eduskuntaryhmiä kuultuaan sekä eduskunnan ollessa koolla.

## Lähteet
Alice Herz-Sommer

**Alice Herz-Sommer** (myös **Alice Sommer-Herz** tai **Alice Sommer**; 26. marraskuuta 1903 Praha, Itävalta-Unkari – 23. helmikuuta 2014 Lontoo, Britannia) oli tšekkiläinen pianisti, musiikinopettaja ja Theresienstadtin keskitysleiriltä pelastunut. Hän oli viimeisinä elinvuosinaan vanhin tunnettu selviytyjä holokaustista. Yli satavuotiaana hän kirjoitti holokaustikokemuksistaan kirjan *[[Ein Garten Eden inmitten der Hölle]]*, joka nousi myyntimenestykseksi.

Herz-Sommer syntyi Prahassa, Itävalta-Unkarissa, Marianan kaksossiskona. Hän meni naimisiin muusikko Leopold Sommerin kanssa vuonna 1931 ja sai Raphael-pojan (1937–2001). Useimmat hänen sukulaisensa ja ystävänsä (muun muassa Max Brod ja Felix Weltsch) pakenivat Tšekkoslovakian miehityksen jälkeen Palestiinaan, mutta hän itse pysyi Prahassa. Vuonna 1942 hänen sairas äitinsä Sophie surmattiin. Vuotta myöhemmin hän joutui miehensä ja poikansa kanssa Theresienstadtiin, jossa Herz-Sommer soitti konserteissa. Hänen miehensä lähetettiin myöhemmin Auschwitziin, ja vaikka hän selvisi sieltä, hän kuoli Dachaun keskitysleirillä vuonna 1944. Kun Theresienstadt vapautettiin vuonna 1945, Herz-Sommer palasi Prahaan.

Vuonna 1949 Herz-Sommer muutti sukunsa luo Israeliin. Hän asui siellä ja toimi musiikinopettajana Jerusalemissa, kunnes muutti sellistipoikansa kanssa Lontooseen vuonna 1986.

Vuonna 2010 BBC Four näytti ohjelman Herz-Sommerin elämää kunnioittaakseen. Herz-Sommer nimesi optimisminsa pitkäikäisyytensä salaisuudeksi.

## Lähteet

## Aiheesta muualla
*
ATP-kausi 2012

Tämä on luettelo kauden 2012 tenniksen ATP-kiertueen turnauksista ja voittajista.

## Kalenteri

* Turnausten alkamispäiviin ei lasketa karsintoja
* Kentissä merkki "(s)" tarkoittaa sisäkenttää

## Lähteet
*2012 Calendar
*Results Archive
Albert Bourlon

**Albert Bourlon** (23. marraskuuta 1916 Sancergues – 16. lokakuuta 2013) oli ranskalainen maantiepyöräilijä. Hän voitti vuonna 1947 Ranskan ympäriajon 14. etapin. Hän irrottautui muista lähes heti ja ajoi soolona 253 kilometriä – pisimmän matkan Ranskan ympäriajon sodan jälkeisessä historiassa. Vuonna 1947 Bourlon myös voitti Pariisi–Bourges'n.

## Lähteet
Cristian Tello

**Cristian Tello Herrera** (s. 11. elokuuta 1991 Sabadell, Barcelonan maakunta, Espanja) on espanjalainen jalkapalloilija, joka pelaa Barcelonassa pelipaikaltaan hyökkääjänä. 

## Jalkapalloura

Cristian Tello aloitti jalkapalloilun 11-vuotiaana CF Can Rullissa ja siirtyi jonkin ajan päästä FC Barcelonaan. Tämän jälkeen hän siirtyi vuodeksi lainaksi Dammiin. Vuonna 2008 hänen siirtosopimuksensa umpeutui ja RCD Espanyol otti hänet joukkueeseen. 

Vuonna 2010 Tello siirtyi takaisin Barcelonaan ja pelasi kauden 2010 Barcelona B:ssä. 9. marraskuuta 2011 Tello teki debyyttinsä Barcelonan ykkösmiehistössä Copa del Reyn ottelussa CE L'Hospitaletia vastaan. Ensimmäisen esiintymisensä Primera Divisiónissa Tello teki 28. tammikuuta 2012 ottelussa Villarrealia vastaan tullen kentälle Adrianon paikalle 75. minuutilla. Vuonna 2014 kesän siirtoikkunassa Tello siirtyi Barcelonasta Portoon kahden kauden lainasopimuksella.

## Yksityiselämä

Tellon ensimmäinen lapsi, tytär Carlota, syntyi 27. maaliskuuta 2014.

## Lähteet
* 
* 
* 

### Viitteet